cyanic-selkie/wikianc huggingface dataset:
Opphavsrett
Vernetid
Ulike land har forskjellig lengde på vernetiden, men utgangspunktet etter Bern-konvensjonen er 50 år. Denne kan ikke forkortes, men derimot forlenges, noe som blant annet er gjort innen EU, et vedtak som også er bindende for EFTA-landene (Norge inkludert). Også USA har siden 1998 hatt en vernetid på 70 år. Som følge av Bern-konvensjonen vil imidlertid ikke et verk som er fra et land med kortere vernetid (for eksempel 50 år) få denne forlenget i andre land der vernetiden er lenger. Vernetiden vil i slike tilfeller være den korteste perioden av det som gjelder i verkets hjemland og det land der opphavsretten gjøres gjeldende. Dette er et unntak fra konvensjonens hovedregel om nasjonal behandling (lik behandling av innenlandske og utenlandske verk).
Vernetidsbestemmelsene har møtt kritikk fordi de konsekvent harmoniseres oppad – aldri nedad – i lengde, noe som gavner rettighetshavernes interesser, ikke allmennheten. Det hevdes også at det ikke fører til skaping av nye åndsverk at vernetiden utvides til gunst for avdøde opphavspersoner. Dessuten kan rettighetsklarering av åndsverk når opphavspersonen er avdød være vanskelig og tidkrevende, noe som fører til at kulturarv med liten kommersiell interesse ikke blir tilgjengeliggjort og går i glemsel. Et eksempel på dette er gamle filmer, som er lagret på nitrat-baserte ruller. Disse oppløses over tid, og siden det ofte kan være såpass vanskelig å klarere alle rettighetene til filmene, må man i praksis vente til eneretten går ut før man restaurerer og digitaliserer dem. Innen den tid vil de opprinnelige filmrullene være ubrukelige.
Erstatning og straff
Krenkelse av opphavsrett kan medføre erstatningsansvar og straffansvar. Dette følger av åndsverkloven kapittel 7.
Det som er straffbart er overtredelse av bestemmelsene i lovens første og andre kapittel, det vil si at handlinger i strid med opphavspersonens sentrale rettigheter vil være belagt med straff (§ 54). Dette inkluderer de økonomiske så vel som de ideelle rettighetene. I tillegg er overtredelse av visse spesielle bestemmelser straffebelagt, se nærmere i lovbestemmelsen. Skyldkravet er forsett eller uaktsomhet. Den normale strafferammen er bøter eller fengsel inntil tre måneder, men denne økes til tre år dersom det foreligger «særlig skjerpende forhold», og handlingen er forsettlig. Medvirkning er straffbart.
Dersom noen av bestemmelsene som er listet opp i § 54 er overtrådt følger det videre av § 55 at gjerningspersonen er erstatningsansvarlig etter alminnelige erstatningsregler. Dette innebærer for det første at skyldgraden som kreves er uaktsomhet. For det andre vil erstatningssummen bli beregnet i tråd med alminnelige erstatningsutmålingsregler, det vil si at det er opphavspersonens økonomiske tap som skal dekkes. I saker som gjelder krenkelse av opphavsrett, for eksempel hvor noen har tilgjengeliggjort et åndsverk for allmennheten uten opphavspersonens samtykke, vil det imidlertid ofte være vanskelig å beregne dette tapets størrelse. Retten må således foreta en skjønnsmessig vurdering. I tillegg til det økonomiske tapet opphavspersonen har lidt vil han i visse tilfeller kunne få erstatning for ikke-økonomisk tap, såkalt oppreisning. Vilkåret for dette er i så fall at den skyldige har utvist forsett eller grov uaktsomhet.
Et eksempel på en sak der erstatning ble tilkjent er den såkalte Napster.no-saken, der erstatningsbeløpet ble utmålt til 100 000 kroner.
Fremføring
Fremføring skjer når et verk (kunstverk, fotografisk verk, og lignende) i et gitt uttrykk blir gjort tilgjengelig for et publikum, også når publikum kan velge tid og sted for tilgang til verket. Ofte skilles det mellom fremføring med og uten tekniske hjelpemidler, og privat og offentlig fremføring.
Steptronic
BMW Steptronic er et registrert varemerke for BMWs automatiske girkasse, som fungerer på samme måte som Porsche og Audis Tiptronic. Prinsippet gir føreren mer kontroll over girkassen enn en tradisjonell, automatisk girkasse.
Harriet Andersson
Harriet Andersson (født 14. februar 1932 i Stockholm) er en svensk skuespiller.
Harriet Andersson debuterte som skuespiller i 1949 etter å ha gått på Calle Flygares teaterskola, og har siden spilt mer enn hundre roller. Hun er sterkt forbundet med Ingmar Bergmans filmer, og levde med ham et par år. Han var imidlertid gift da de traff hverandre og hun var forlovet med skuespilleren Per Oscarsson. Andersson var senere sammen med Jörn Donner i flere år.
Andersson fikk sitt gjennombrudd som Monika i Bergmans Sommeren med Monika i 1953.
Hun har som skuespiller vunnet flere priser. Hun fikk en Amanda for rollen sin i Høyere enn himmelen (1993). Hun fikk Chaplinprisen 1964 og 1972/73 en Guldbagge for sin rolle i Viskningar och rop, dødsscenen der ble motiv på et frimerke. Hun fikk også prisen Litteris et Artibus. Andersson mottok også en hedersguldbagge under gallaen i 2009.
National Iranian Oil Company
National Iranian Oil Company (NIOC) er det nasjonale olje- og gasselskapet i Iran. Selskapet har hovedkontor i Teheran, og er under kontroll av det iranske oljedepartementet.
NIOC ble etablert i 1948, og driver utforskning, produksjon, markedsføring og salg av olje og naturgass fra iranske oljefelter. Oljeselskapet kontrollerer dermed om lag 10 % av verdens olje- og gassreserver. Datterselskapet Iranian Oil Company eier 50 % av oljefeltet Rhum i den britiske sektoren av Nordsjøen.
Arturo Pérez-Reverte
Arturo Pérez-Reverte (født 25. november 1951 i Cartagena i Spania) er en spansk forfatter og journalist.
Pérez-Reverte arbeidet fra 1973 til 1994 som journalist for presse, radio og fjernsyn. Han arbeidet som Afrika-korrespondent for avisen Pueblo. Fra 1991 var han fast spaltist i El Semanal, et ukentlig bilag til 25 spanske aviser. Som journalist for fjernsynsselskapet Televisión Española (TVE) rapporterte han fra konflikt-områder over hele verden, blant annet fra revolusjonen i Romania vinteren 1989–90, krigen i Kroatia 1991 og krigen i Bosnia 1992–94.
I 1986 debuterte Pérez-Reverte som forfatter med den historiske romanen El húsar, med handling fra Napoleonskrigene. Han er en av de mest oversatte spanske forfattere, og i hjemlandet en av de mestselgende. Siden 2003 er han medlem av Real Academia Española.
De fleste av Pérez-Revertes bøker faller i kategoriene historisk roman eller kriminalroman (eventuelt begge på en gang). Flere av bøkene har fantastiske elementer. I hjemlandet har hans serie fra 1600-tallet om den forhenværende infanteristen – senere eventyrer, leiesoldat, leiemorder og detektiv – capitán Alatriste oppnådd stor popularitet.
Hittil har seks av Pérez-Revertes bøker og ett originalmanuskript fra hans hånd blitt filmatisert. De mest kjente er sannsynligvis Roman Polańskis The Ninth Gate (1999), løst basert på El Club Dumas med Johnny Depp i hovedrollen, Jim McBrides Uncovered (1994) basert på La tabla de Flandes med Kate Beckinsale i hovedrollen og Agustín Díaz Yanes' Alatriste (2006), med Viggo Mortensen i rollen som capitán Alatriste. Alatriste vant 2006/2007 fire spanske filmpriser for beste regi, beste design, beste kostyme-design og beste produksjon.
Bibliografi
Romaner:
Kaptein Alatriste:
Hamsterfamilien
Bruken av navnet hamsterfamilien har gjennomgått flere endringer, og mange tidligere medlemmer av gruppen regnes nå som medlemmer av musefamilien og andre muroide familier. Mange muroider har tidligere blitt kalt medlemmer av hamsterfamilien, som Calomyscinae, Gerbillinae, Lophiomyinae, Myospalacinae, Mystromyinae og Platacanthomyinae. Genetiske studier har vist at delgruppene listet i taksoboksen er i slekt (danner en monofyletisk gruppe), og at disse andre dyrene ikke bør inkluderes i hamsterfamilien.
Hamsterfamilien er delt inn i fem undergrupper, rundt 112 slekter og ca. 580 arter.
Inndeling
Myomorpha har tradisjonelt blitt delt inn i to overfamilier med i alt sju familier, men ny forskning tyder nå på at det bør være ni. To underfamilier i Dipodidae har i henhold til Wilson, Lacher & Mittermeier (2017) blitt løftet til full familiestatus; Sminthidae og Zapodidae. Familien Nesomyidae finnes bare i Afrika og på Madagaskar, og har utviklet økologiske nisjer som likner andre familier i musegruppen.
Odion Jude Ighalo
Odion Jude Ighalo (født 16. juni 1989) er en nigeriansk fotballspiller som spiller for den saudiarabiske klubben Al-Shabab FC (Riyadh).
Han har aldersbestemte landskamper for Nigeria. Tidligere har han spilt for Julius Berger, Prime, Lyn, Cesena og Granada. Han debuterte for Lyn den 16. september 2007 mot Viking. Han spilte totalt 23 kamper (serie og cup) for Lyn og skåret 10 mål.
I juli 2008 signerte Ighalo for den italienske klubben Udinese. Sportsklubben Brann hadde også lagt inn et bud (på 12 millioner kroner med en ekstra million for tiende, tjuende og trettiende kamp), men Lyn avslo natt til 19. juli og solgte i stedet til Udinese. Ighalo var fra 2009 til 2014 for det meste utlånt til Granada, med unntak av et kort låneopphold i Cesena i 2010. I 2014 lånte Udinese ham ut til Watford.
Landslaget
Han ble tatt ut i s tropp til VM i fotball 2018 i Russland.
Suffolk University
Suffolk University er et privat universitet i Boston i Massachusetts. Det ble grunnlagt i 1906. Skolen, som først lå i Roxbury, het opprinnelig the Suffolk School of Law.
Asiamesterskapet i friidrett 2002
Asiamesterskapet i friidrett 2002 var det fjortende Asiamesterkapet i friidrett, det ble arrangert i Colombo i Sri Lanka. Det var 22 øvelser for menn og 21 for damer. Kina ble beste nasjon med ti gullmedaljer foran Qatar med åtte.
You’ll Never Walk Alone
«You’ll Never Walk Alone» er en sang som ble skrevet av Richard Rodgers og Oscar Hammerstein II for Broadway-musikalen Carousel, som hadde premiere 19. april 1945. I den opprinnelige musikalen ble sangen sunget av Christine Johnson i rollen som Nettie Fowler. Teksten i denne sangen handler om håp, tro og det å aldri gi opp selv i mørke stunder. Den ble derfor i en periode populær i mange kirkesamfunn i USA, og finnes i en rekke salmebøker. Sangen har i alle år vært en populær coverlåt og blitt spilt inn av flere kjente artister. Den mest populære versjonen ble gitt ut av Gerry & the Pacemakers i 1963, og toppet listene i Storbritannia og noen andre land. Blant andre kjente artister som har gitt ut låten finner vi Frank Sinatra, Elvis Presley, Ray Charles, Tom Jones, Aretha Franklin, Barbra Streisand, Olivia Newton-John og Judy Garland.
Radiofyr
Radiofyr er en fast radiosender (landstasjon) som sender ut spesielle kjennings- og peilesignaler og benyttes til navigasjon for sjøfarts- eller luftfartsformål. Fyrene er gjerne plassert etter trafikkens hovedruter. Radiofyr er ubemannete sendere som opererer på fast frekvens og som vanlig med konstant utgangseffekt. De skal være alltid på, 24 timer i døgnet, 365 dager i året. Formålet er å gi en stabil referanse til vurdering av propagasjonsforhold eller testing av utstyr.
You’ll Never Walk Alone
Sangen er i nyere tid kanskje mest kjent som fotballhymne. Den brukes av supportere til fotballklubber over hele verden, men assosieres først og fremst med supporterne til Liverpool Football Club, som har benyttet sangen siden tidlig på 1960-tallet, og det var her at «You’ll Never Walk Alone» hadde sin opprinnelse som fotballhymne. Før 1960 var det ikke vanlig at fotballsupportere i England sang på tribunene. Frem til da var det primært såkalte «heiarop» som var populært. Men rundt årsskiftet 1960 begynte dette å endre seg. Rundt om på fotballstadioner begynte folk å synge sanger som lå på de britiske hitlistene. Før hver hjemmekamp på Anfield stadion ble de ti øverste sangene på hitlistene spilt fra bunn til topp, slik at sang nummer én var den siste som ble spilt før avspark. Publikum sang med på disse, og de første årene var derfor The Beatles' låter svært populære rundt om i England, kanskje spesielt på Anfield, siden bandet var lokale gutter fra Liverpool. Frem til 1963 endret publikums favorittsanger seg med hitlistene. I oktober dette året ga en annen Liverpool-gruppe, Gerry & the Pacemakers, ut sangen «You’ll Never Walk Alone». Deres innspilling av låten nådde fort toppen av listene i England, og denne låten ble sunget som alle andre. Publikumet på Anfield var spesielt entusiastisk fordi dette var et lokalt band, og flere av bandets medlemmer, blant annet vokalisten Gerry Marsden, ofte selv var tilskuere på Anfield. Men da sangen forsvant fra hitlistene og DJ-en på Anfield unnlot å spille den, begynte Anfield-publikumet å rope «Where’s Our Song?» Sangen ble hentet frem igjen, og har siden da vært en gjenganger på Anfield.
Radiofyr
En NDB (fra engelsk non-directional beacon) er et rundstrålende radiofyr som sender i frekvensbåndet 280 kHz til 530 kHz.
You’ll Never Walk Alone
«You’ll Never Walk Alone» har i de senere år blitt et viktig symbol for klubben. I 1992 tok laget sangtittelen inn i klubbemblemet, og tittelen står også skrevet på Shankly Gates på utsiden av Anfield.
Sangen har også blitt brukt i sammenheng med flere fotballtragedier. Etter brannen på Bradford Citys hjemmebane i 1985 hvor 56 mennesker mistet livet ble et veldedighetsband ved navnet «The Crowd» samlet til en nyinnspilling av sangen til ære for ofrene. Etter Hillsborough-tragedien i 1989, da 96 mennesker mistet livet, var også sangen et sentralt element da de døde skulle hedres.
En versjon med Gli Scapoli ble spilt under rulleteksten på slutten av den norske kortfilmen Opptur (2008) med blant annet Torfinn Nag og Iren Reppen i rollene.
I april 2020 ga sangeren Michael Ball og andre verdenskrig-veteranen Tom Moore ut en versjon av låten som del av Moores veldedighetskampanje for å samle inn penger til det britiske helsevesenet under koronaviruspandemien. Denne versjonen toppet den britiske singellista, og gjorde Moore til den eldste artisten som noensinne hadde toppet denne lista, i en alder av 99 år.
Norsk versjon
Kjell Skyllstad har skrevet en norsk tekst. På norsk bærer den tittelen «Du skal aldri ensom gå»
Hardy-guttene
Hardy-guttene er en amerikansk ungdomsbokserie med detektivhistorier, som omhandler de oppdiktede opplevelsene til tenåringsbrødrene Frank og Joe.
Originalversjonene av bøkene ble produsert av syndikatet Stratemeyer Syndicate, (som ble stiftet av Edward Stratemeyer) i tidsrommet mellom 1927 og 1979 og skrevet av forskjellige skyggeforfattere under pseudonymet Franklin W. Dixon. Den mest kjente av disse er Leslie McFarlane.
Det fins til sammen 110 forskjellige bøker som handler om Hardy-guttene og deres venner på norsk. De fleste av bøkene er oversatt av Arnold Jacoby og Kari Gran. Bokomslagene for de norske utgavene ble i begynnelsen tegnet av Sten Nilsen.
Den første tittelen ble utgitt på norsk i 1950, med tittelen Hardy-guttene og skatten i tårnet (The Tower Treasure).
Utgitte bøker i Norge
Bøkene fra nummer 100 og oppover finnes i svært lave opplag, særlig er nummerne 106 -110 svært sjeldne.
Nye Hardy-guttene
Nye Hardy-guttene bøkene heter «The Hardy Boys: Undercover Brothers» på originalspråket. I motsetning til de klassiske bøkene har guttene i disse bøkene ny teknologi til sin disposisjon, det vil si Internett, mobiltelefoner og så videre. De nye bøkene utgis i Norge av Vigmostad & Bjørke, som også ga ut åtte av de første originalbøkene som «klassikere». I februar 2015 ble det besluttet å ikke gi ut flere Hardy-bøker foreløpig, men likevel komme med nye bøker i Hardy Junior-serien.
Hardy-guttene Junior
I 2011 bestemte Vigmostad og Bjørke seg for å utgi serien som het The Hardy Boys Secret files. Her er Hardy-guttene 8 og 9 år gamle og går på barneskolen. Disse bøkene er rettet mot barn i alderen 6-10 år. I denne serien kom det ut 11 bøker i USA.
Ryuichi Kihara
Ryuichi Kihara (født 22. august 1992) er en japansk kunstløper. Han konkurrerer i parløp med Riku Miura. Han konkurrerte tidligere med Miu Suzaki. Han og Suzaki representerte Japan under Vinter-OL 2014 i Sotsji, der de ble nummer 18.
Tom Anders Ludvigsen
Tom Anders Ludvigsen (født 28. januar 1955) var ordfører i Vestby kommune 1999-2007 og på ny fra 2015.
Han representerer Arbeiderpartiet og ble valgt til ordfører i 1999 med støtte fra Fremskrittspartiet og Venstre etter 12 år med Høyreordfører i kommunen. Han ble gjenvalgt i 2003 med støtte fra Frp, som fikk varaordføreren. Ludvigsen har vært en omstridt ordfører som i flere saker har fått kommunestyret mot seg. Ved valget i 2007 fikk han flest personlige stemmer, men forhandlingene etter valget førte til at John A. Ødbehr fra Høyre ble ordfører fra 2007. Dette skjedde i et valgteknisk samarbeid mellom Høyre, Arbeiderpartiet og Fremskrittspartiet.
Ludvigsen ble igjen valgt til ordfører i Vestby kommune i 2015 med støtte fra Sosialistisk Venstreparti, Senterpartiet, Venstre og Bygdelista.
Spedalskhet
Spedalskhet, også kalt Hansens sykdom eller ved det vitenskapelige navnet lepra, er en infeksjonssykdom forårsaket av lepra-basillen Mycobacterium leprae. Bakterien ble første gang beskrevet i 1873 av den norske legen Gerhard Henrik Armauer Hansen. Det var første gang en mikroorganisme ble identifisert som årsak til en kronisk sykdom, og annen gang for en sykdom i det hele tatt. Spedalskhet angriper særlig hud og nerver, infeksjonen kan behandles, men følgetilstandene er kroniske. Man har to hovedformer for sykdom, tuberkuloid form også kalt glatt spedalskhet, og lepromatøs form som også er kalt knutet spedalskhet.
De gammeltroende
De russiske gammeltroende er betegnelsen på flere religionssamfunn som siden 1600-tallet har brutt med Den russisk-ortodokse kirke. Noen av dem følger en lære som ligner den ortodokse kristendom, mens andre i større grad adskiller seg fra den. De representerer en arkaisk form for ortodoks kristendom, og praktiserer etter eget syn mer opprinnelig form for ortodoksi.
Spedalskhet
Flere hundre tusen mennesker får fortsatt sykdommen hvert år, de fleste i India.
De gammeltroende
Bruddet skjedde på den tiden Nikon var patriark. Det ble gjort flere reformer i gudstjenesten så den skulle ligne mer på gudstjenesten i den gresk-ortodokse kirke. Det var flere som ikke ville godta disse forandringene. En av personene som gjorde seg bemerket var Avvakum Petrov, som ble henrettet i 1682. De ble ved flere anledninger utsatt for forfølgelser, og flyktet derfor til avsidesliggende deler av landet. Noen av dem flyktet etter Petrovs henrettelse til landsbyen Tiheda på estisk side av innsjøen Peipus. Andre slo seg ned øst i Romania, i det store og fiskerike deltaet av elva Donau hvor de fortsatt lever av fiske.
Spedalskhet
Spedalskhet i Norge
Den norrøne kortformen for hospital – spital, ga opphavet til navnet på de spedalske.
De gammeltroende
I dag regner man med at de gammeltroende har omkring en million tilhengere i Russland. Det fins også grupper andre steder, som for eksempel Sør-Amerika, som består av folk som har utvandret.
Spedalskhet
Spedalskhet i Norge
Det ble i middelalderen opprettet hospitaler i Trondheim, Bergen, Stavanger, Tønsberg og Oslo, der langt fremadskredne spedalske var pasienter. Magnus Lagabøte opprettet to hospitaler i Bergen i 1266-1276, særlig med spedalske som målgruppe. I 1339 ble presten Bjarne i Kvåle sogn i Sogndal avsatt, fordi han var blitt spedalsk.
De gammeltroende
De viktigste grupper av gammeltroende er de som har prester (Popovtsy) og de presteløse (Bezpopovtsy). Sistnevnte har også forlatt alle sakramentene, unntatt dåpen.
Spedalskhet
Spedalskhet i Norge
På få andre områder har norsk medisinsk forskning vunnet så stor internasjonal anerkjennelse som forskningen til Daniel Cornelius Danielssen (1815–1894) og hans assistent Carl Wilhelm Boeck (1808–1875). De ga i 1847 ut et omfattende verk, Om Spedalskhed, som særlig tok for seg arvelighet og spedalskhet. Boeck og Danielsen mente at spedalskhet var arvelig, fordi sykdommen ofte opptrådte innenfor bestemte familier og avgrensede geografiske områder. Dessuten forsøkte de å smitte seg selv, uten resultat. De var de første som delte spedalskheten i to kategorier, som i hovedsak brukes også i dag.
Made in Europe
Made in Europe er det tredje konsertalbumet Deep Purple, utgitt i september 1976. Utgivelsen skjedde etter at bandet ble oppløst sommeren 1976, og det dokumenterer de siste konsertene med gitaristen Ritchie Blackmore i april 1975.
Spedalskhet
Spedalskhet i Norge
Gerhard Henrik Armauer Hansen (1841–1912) mente at arvelighetsteorien ikke holdt mål. Hans grundige arbeid for å motvise arveligheten som årsak og hans overbevisning om at dette var en smittsom sykdom, sammen med tilgjengelighet av bedre optisk kvalitet på mikroskoper ledet frem til hans oppdagelse av lepra-bakterien, og påvisningen av at den var årsaken til sykdommen. Studiene knyttet til St.Jørgens hospital, Lungegårdshospitalet og Pleiestiftelsen for spedalske nr.1 gjorde Bergen til et internasjonalt senter for lepraforskningen.
Skandinavia og Island var fra slutten av 1600-tallet sammen med Iberiahalvøya, Hellas og Balkan de eneste landene i Europa som var hardt rammet av lepra. En oppblomstring av spedalskhet rammet rundt 1830 særlig kystområdene i Norge, og Vestlandet spesielt. Det bidro til behovet for forskning og tiltak mot sykdommen. I 1854 ble det opprettet en egen overlegestilling for lepra, og i 1856 ble verdens første landsomfattende pasientregister opprettet, der man registrerte alle spedalske i landet. I Nord-Trøndelag ble det registrert 685 leprapasienter fra registeringen begynte i 1856 og fram til 1890-årene. Flest smittede fantes det i kystdistriktene i Ytre Namdalen (Nærøy, Fosnes, Kolvereid og Leka) og i de bygdene i indre Trondheimsfjorden som på samme måte var basert på sjøfart: Frosta, Inderøy og Beitstad.
Made in Europe
I motsetning til det forrige konsertalbumet, Made in Japan fra 1972, er dette albumet bearbeidet kraftig i studio med «overdubbing», og det er lagt til ekstra lyd og applaus fra publikum. Noe er også gått galt under miksingen kan det virke som, ettersom lyden er meget dårlig. En dobbel-CD utgitt i 1996 kalt ''Mk. III – The Final Concerts'' presenterer en lydmiks som er overlegen i forhold.
Spedalskhet
Spedalskhet i Norge
Som vitenskapelig kilde til kunnskap om utbredelse og årsak til sykdom var registeret en betydelig nyvinning. Siste leprapasient i Norge var en 78 år gammel kvinne som døde 2. juli 2002.
Made in Europe
Made in Europe inneholder bare sanger fra album utgitt i 1974, av den såkalte Mark III-besetningen. Av de andre sangene fra konserten var «Highway Star», «Smoke on the Water» og «Space Truckin'» allerede utgitt på Made in Japan. Disse er inkludert på ''Mk. III – The Final Concerts''.
Sporliste
Alle låtene er skrevet av Ritchie Blackmore og David Coverdale unntatt der annet er notert.
Spedalskhet
Utbredelse i verden
På 1990-tallet var forekomsten av spedalske som til enhver tid er i aktiv behandling på verdensbasis redusert fra 10–12 millioner registrerte til 600 000 i 2000, og ytterligere redusert til 460 000 i følge de siste tall fra Verdens helseorganisasjon. Dette på grunn av mer effektiv kombinasjonsterapi og kortere terapivarighet. Årlig deteksjonsrate var 700 000 nye pasienter/år, men er stadig synkende. I 2015 var det redusert til 211 973 nye tilfeller. 2–3 millioner pasienter lever med permanent nerveskade på grunn av spedalskhet.
Spedalskhet er vidt forekommende i tropiske og varmt tempererte land, og 1,3 milliarder mennesker lever i regioner med aktiv overføring av Mycobacterium leprae. I 2000 var det 15 land som kan kalles endemiske, dvs. med en forekomst på over 1/10 000. India har 64 % av alle registrerte tilfeller. I synkende rekkefølge kommer så Brasil, Burma, Madagaskar, Nepal og Mosambik. De nevnte land utgjør 83 % av registrerte tilfeller. Utdeling av gratis medisiner og aktiv smittevernpolitikk blant annet i Brasil er i ferd med å endre dette bildet.
Smitteveier
Mycobacterium leprae smitter ved dråpesmitte fra pasienter, særlig de med lepromatøs spedalskhet, nesesekret som inhaleres. Fra slimhinnen i luftveiene sprer bakterien seg til hud og perifere nerver. Bakterien er påvist hos beltedyr og primater, men overføring fra dyr til menneske bidrar ikke til forekomsten hos mennesker. Viktigste risikofaktor er tettboddhet og vedvarende samvær med smittede personer, men sykdommen er lite smittsom. Inkubasjonstiden varier fra måneder til opptil 30 år, og som sykdommens presentasjonsmåte er avhengig av genetiske faktorer og rase. Kaukasiere og kinesere har størst risiko for å få lepromatøs spedalskhet. Vevstypeantigen HLA-DR2 og DR3 er assosiert med tuberkuloid spedalskhet, som betyr at den ligner på granulomet som man kjenner fra tuberkulose.
Sykdomsutvikling og sykdomsmekanisme
Mycobacterium leprae kan ikke dyrkes i laboratorieskåler, men er i stand til begrenset formering i fotsålen hos mus, med en doblingstid på 11-13 dager, og dette har gjort det mulig å foreta undersøkelser på antibiotikas effektivitet. Bakterien er en obligat intracellulær parasitt som foretrekker å vokse i makrofager og nervers støtteceller, Schwannske celler. Evnen til å infisere Schwannske celler er unikt for denne bakterien.
Bakterien i seg selv gjør svært lite, det er immunresponsen hos verten som er ansvarlig for de mange kliniske presentasjoner sykdommen har.
Avhengig av i hvor stor grad den immunologiske responsen er mest celle-mediert eller mest antistoff-dominert, får man et spekter fra tuberkuloid spedalskhet, grense-tuberkuloid til lepromatøs spedalskhet. Og med variasjoner i immunresponsen får man erythema nodosum spedalskhet.
Klinisk presentasjon
Lepromatøs spedalskhet er når immunforsvaret ikke har en spesifikk cellulær respons mot mycobacterium leprae, og dette medfører at bakterien formerer seg ukontrollert i hud og nerver. Det er en systemisk sykdom, der bakteriene spres med blodet i kroppen. Bakterien som vokser i vevene, fører gradvis til vevsskade i de involverte organer. I nesen ødelegges brusken, og nesen kan falle sammen og bli salformet, strupen kan falle sammen og gi heshet og pusteproblemer. Betennelse i fingre og tær sammen med traumer og beinbetennelse fører til at fingre og tær svinner hen og faller av.
Tuberkuloid spedalskhet er når immunforsvaret begrenser infeksjonen til noen avgrensede nervebunter og hudområder gjennom å danne et granulom. Det affiserte hudområdet er fortykket, asymmetrisk med klart avgrenset kant. Midt i området er det mindre pigment, og huden er følelsesløs.
Grensetilfellet tuberkuloid spedalskhet er den vanligste formen for spedalskhet. Hudskadene er flere og mindre klart avgrenset. Flere nerver er affisert og pasientene kan presentere med muskelsvakhet og skader på grunn av manglende følelse.
Diagnostikk
Påvisning av en karakteristisk hudflekk med sansetap. Fortykkelse av nerver. Påvisning av syrefaste stavbakterier i huden.
Behandling
Moderne behandling består av langvarig kombinasjonsbehandling med følgende medikamenter:
Genetikk
Flere gener er forbundet med en mottakelighet for spedalskhet. Det antas at rundt 95 % av mennesker er naturlig immune. Nyere forskning tyder på at det er en feil i celle-mediert immunitet som medfører mottakelighet for spedalskhet. DNA-regionen ansvarlig for denne variasjonen er også involvert i Parkinsons sykdom, som gir opphavet til spekulasjoner om at de to lidelser kan bli koblet på noen måte biokjemiske. Det er likevel ikke noen endelige konklusjoner.
Historikk
Sykdommen var fryktet i flere tusen år, og kjent fra den tidligste oldtid. Spedalskhet er omtalt i den indiske veda-diktning samlet ca. 3500 år f.Kr. I 3. Mosebok er det utførlige beskrivelser om hvordan prester skal forholde seg til hudsyke. Det er likevel ulike oppfatninger om det var spedalske eller om det var andre sykdommer. Betegnelsen «spedalsk» inkluderte sannsynligvis en rekke ikke-smittsomme hudsykdommer som eksem og psoriasis, og andre smittsomme sykdommer som kopper og sekundær syfilis. Dette er viktig å vite med hensyn til historiske tekster og omtale, siden det som i dag er spedalskhet, Hansens sykdom, som er en infeksjon med mycobacterium leprae, ikke nødvendigvis var den samme som den spedalskhet i vedaene eller Bibelen.
Melissa Joan Hart
Melissa Joan Catherine Hart (født 18. april 1976) er en amerikansk skuespillerinne som er mest kjent for å spille tittelrollen i TV-serien Heksen Sabrina.
Personlig historie og familie
Hart ble født i Smithtown i New York, og vokste opp i Sayville i New York. Hennes fulle navn er Melissa Joan Catherine Hart, Melissa fra sangen «Melissa» av Allman Brothers, Joan etter sin biologiske bestemor, og Catherine som det navnet hun valgte seg til sin konfirmasjon.
Den 19. juli 2003 giftet Hart seg med musikeren Mark Wilkerson fra bandet Course of Nature.
I juni 2005 annonserte Hart at hun og hennes ektemann ventet sitt første barn i januar 2006. Hun fødte en gutt, Mason Walter Wilkerson, den 11. januar 2006.
Karriere
Harts karriere begynte tidlig. Mens hun ennå var baby medvirket hun i sin første reklamefilm for en badeleke. Etter den tid deltok hun totalt 25 reklamefilmer før hun fylte fem år. Hun deltok også i noen miniserier for TV i midten av 1980-tallet.
Hart spilte inn to album som Clarissa, This is What 'Na Na' Means, samt en innspilling av Peter og ulven. Det første albumet var et rock/pop-album, og mottok ikke noen gode kritikker. Det siste albumet vant en Parents' Coice-pris
Hart begynte siden på New York University, men fullførte aldri. Isteden tok hun opp igjen skuespillerkarrieren da hun fikk hovedrollen i filmen Sabrina the Teenage Witch i 1995. Filmen ble senere fulgt av TV-serien Heksen Sabrina som varte i syv sesonger. Innimellom hadde hun også en gjesterolle i TV-serien Touched by an Angel, samt hovedrollen i flere TV-filmer.
Spedalskhet
Historikk
Sykdommen kan ha blitt brakt til Italia fra Egypt med romerske legioner fra om lag år 62 f.Kr Det første kjente tilfellet i England er fra en kirkegård i Dorchester fra 300-tallet og i Skandinavia i en middelalderkirkegård i Næstved i Danmark. Særlig utbredt ble sykdommen i Europa etter korstogene, og i middelalderen ble det opprettet en rekke allmissehus, hospitaler, lasaretter og leprosarier for spedalske. Det var i nesten alle tilfeller stiftelser med utgangspunkt i Den katolske kirke som drev sykehusene. Mange munker og nonner følte et spesielt kall til å hjelpe de spedalske, til tross for at de utsatte seg selv for smittefare. Finansieringen kom i mange tilfeller fra konger, lokale adelsmenn eller geistlige institusjoner. Mange var også basert på almisser. Dette vedvarte også etter middelalderen.
I 1225 var det opptil 19 000 leprosarier i Europa.
Sykdommen fikk i Europa sin største utbredelse på 1200-tallet. På 1500 - og 1600-tallet minket antallet syke og på 1700-tallet hadde sykdommen mindre betydning i Europa. Dette henger sannsynligvis sammen med at syke ble isolert, og at de var særlig utsatt for andre smittsomme sykdommer.
Vestskogen
Vestskogen er et område på Nøtterøy i Færder kommune i Vestfold. Det består av et stort sett sammenhengende boligområde som ble anlagt i en skog vest på Nøtterøy i 1960-åra, og har om lag 3000 innbyggere. Vest i Vestskogen er det et skogsområde ned mot Vestfjorden, med en rekke mindre sandstrender med svaberg. I øst ligger Prestegårdsskogen, mens Hella utgjør den sørlige grensa. I nordøst vokser Vestskogen sammen med Teie.
Spedalskhet
Historikk
I middelalderen var de diagnostiske kategorier brede, og sykdom ble forbundet med mye overtro. En massakre på spedalske forekom i ett tilfelle i Frankrike i 1321. Årsaksforklaringer for spedalskhet som var utbredt i Europa var: Det var mange som laget sine egne kriterier for om en pasient skulle få diagnosen spedalsk. Muslimske leger var tidlig ute med å beskrive sykdommen, og deres verker ble også brukt i Europa. Gilbertus Anglicus (1180–1250) var den første til å foreslå at spedalskhet var en smittsom sykdom i sitt verk Compendium Medicinae om lag år 1240.
Vestskogen
I Vestskogen ligger blant annet Vestskogen skole og en Steinerskole. Vestskogen er et eget poststed, og har postnummeret 3142. Postkontoret i Vestskogen er lagt ned, og kundene må nå bruke Borgheim postkontor.
Peter McParland
Peter James McParland (født 25. april 1934) er en nordirsk tidligere fotballspiller og fotballtrener. McParland var angrepsspiller.
Spedalskhet
Historikk
Behandlingen av de spedalske var svært avhengig av hva den som behandlet sykdommen oppfattet som årsaken. Noen av metodene var: I praksis hadde ikke tiltakene noen særlig effekt, men mange utnyttet de spedalske for å skaffe seg inntekter.
Spedalske blir fortsatt stigmatisert, og det finnes fortsatt leprosarier. En opptelling fra 1992 viste at det i katolsk regi ble drevet 793 leprosarier rundt om i verden. Blant kjente personer som har arbeidet for spedalske, er Damian de Veuster (død 1889), som drev et sykehus på Molokai og Moder Teresa og hennes kongregasjon Nestekjærlighetens søstre i India. I dag har Verdens helseorganisasjon (WHO) programmer for bekjempelsen av spedalskhet, og gratis utdeling av medisin i de endemiske områdene.
Valerio Checchi
Valerio Checchi (født 3. april 1980 i Subiaco) er en italiensk langrennsløper.
Checchi debuterte i verdenscupen 8. desember 2001 ved å bli nr 71. av 100 deltakere på 10 km klassisk i Cogne.
Han fikk fast plass på Italias verdenscuplag i sesongen 2002/03, og tok sine første verdenscuppoeng i Otepää i januar 2003. Han ble nr. 19 på 30 km klassisk, og ble dermed tatt ut til VM 2003 i italienske Val di Fiemme. Hans beste plassering var en 28.-plass på 30 km klassisk, som ble arrangert som fellesstart.
Peter McParland
Klubbkarriere
Han ble kjøpt av Aston Villa fra Dundalk FC for 3 880 pund i 1952. I Aston Villa vant han FA-cupen i 1957, og i finalen scora han begge målene som gjorde at Aston Villa slo Manchester United 2–1 i finalen. Han var innblanda i en kontroversiell situasjon i den samme finalen. Han gikk inn med skulderen i Uniteds keeper Ray Wood (som var lovlig den gangen) etter seks minutter spilt av kampen. Wood brakk kinnbeinet. Han vant også 2. divisjon med Aston Villa i 1960 og Ligacupen i 1961. McParland spilte i Villa i ti sesonger før han forlot klubben i 1962, etter 293 spilte ligakamper og 98 scorede ligamål.
Valerio Checchi
I sesongen 2003/04 plasserte Checchi seg for første gang blant de 10 fremste i et verdenscuprenn. I finske Kuusamo ble han nummer åtte på 15 km klassisk. Under VM 2005 i Oberstdorf forbedret han sin tidligere VM-innsats, og ble nr 24 på jaktstarten og nr. 18 på femmila, som gikk i klassisk stilart. Den påfølgende sesongen forbedret Checchi sine resultater ytterligere, og hadde flere plasseringer blant de 10 beste.
Peter McParland
Klubbkarriere
I 1962 gikk han til naboene litt lengre nord; Wolverhampton Wanderers. Selv om han bare var der i en sesong, så scora han ti mål på 21 kamper. Han forlot Wolverhampton til fordel for Plymouth Argyle i 1963. Han spilte i sørkystklubben i en sesong, spilte 38 kamper og scora 15 mål. Han spilte i Plymouth til 1964.
Valerio Checchi
Sesongen 2006/07 oppnådde Checchi skuffende resultater, men et år senere fikk an sitt gjennombrudd i verdenseliten. I desember 2007 ble han nummer fire på 15 km fristil i Rybinsk. Den første pallplasseringen kom i starten av Tour de Ski 2007/08, der han ble nummer 3 på 15 km fristil i Nové Město. I den andre jaktstarten i Nové Město ble han nummer to, bare slått av landsmannen Pietro Piller Cottrer.
Peter McParland
Klubbkarriere
I 1967 spilte han en sesong i Atlanta Chiefs i USA.
Valerio Checchi
25. januar 2008 vant han sitt første verdenscuprenn, 15 km fristil i Canmore, foran René Sommerfeldt. Sammenlagt endte han på en tiendeplass i verdenscupen 2007/08.
Peter McParland
Landslagskarriere
McParland spilte 34 landskamper for og scora ti mål, blant annet et mål i debuten mot s. Han spilte for Nord-Irland i fotball-VM 1958, og i dette mesterskapet scora han fem mål. Nord-Irland tapte 0–4 i kvartfinalen mot.
Vestskogen
Navnet
Området fikk navnet Vestskogen i 1963, samtidig som disposisjonsplanen for utbygginga av skogen ble presentert. Navnet kommer av at det var et skogsområde vest på Nøtterøy. Før dette hadde ikke skogen noe offisielt navn, og ble som vanligvis omtalt som Skauen. Enkelte kalte den Fosaas-skauen, etter en av gårdeierne i området. Et annet navn var Presteskauen, på grunn av den nærliggende Nøtterøy prestegård.
Geografi
Vestskogen befinner seg nordvest på Nøtterøy. Området avgrenses av Vestfjordveien i nord og nordøst, Prestegårdsskogen i øst og sørøst, Hella i sør og Vestfjorden i vest.
Vestskogens sentrum ligger på sørsida av Kjernåsveien, som krysser Vestskogen fra øst til vest. Her er det en dagligvarehandel, en bensinstasjon, en åtteetasjers høyblokk med eldreboliger kjent som Høyblokka, og fem treetasjers boligblokker. Den største delen av Vestskogen befinner seg nord for sentrum, og består av en rekke småveier, hovedsakelig med eneboliger, hvorav de fleste har navn etter fugler, og er derfor kjent som «fugleveiene». Dette området var det første som ble bygd ut, og her ligger også Vestskogen skole. I nordøst vokser Vestskogen sammen med Teie, og i nordvest går det over i Munkerekka nede ved kysten.
Området av Vestskogen som befinner seg umiddelbart sør for sentrum, heter Labakken. Sørvest for dette ligger de såkalte «blomsterveiene», tre sløyfeveier med blomsternavn med innkjøring fra Amundrødveien, som går parallelt med kystlinja og forbinder Vestkogen med Munkerekka i nord og Hella og Borgheim i sør. Nesten nede ved kysten vest for Amundrødveien ligger Tørkopp, samt sjømannsboligene i Niels Werrings vei. Den sørligste veien i Vestskogen er Hellalia, som befinner seg sør for blomsterveiene og ble anlagt i 1990-åra. Mellom blomsterveiene og Labakken ligger Aronsletta og resten av Prestegårdsskogen, som utgjør den ubebygde delen av skogen som boligområdet ble anlagt i.
Vestskogen er ikke bebygd helt ned til vannet, og kyststripa består av flere mindre strender, svaberg og skog. De mest brukte strendene er de langgrunne sandstrendene på Tørkopp og Vangen, samt ei lita strand på Skogro. Ved strendene er det grassletter og noe svaberg, og på Tørkopp kan man dessuten bade fra ei brygge.
Historie
Den første veien i området var Vestfjordveien helt nord Vestskogen, som går fra Kirkeveien vestover til Munkerekka nede ved Vestfjorden. Den er utgangspunktet for veisystemet nord og øst i Vestskogen, og i 1894 ble de to første tomtene utparsellert ved den. På begynnelsen av 1900-tallet ble det bygd en rekke boliger og veistubber i det som i dag er Grågåsveien, Stærveien, Svaleveien og Steindulpveien, som ble forlenga i etapper. De nye veiene fra Vestfjordveien gikk slakt nedover, og ettersom de fikk tildelt fuglenavn, var området på den tida kjent som Kvidrelia.
Etter andre verdenskrig økte innbyggertallet i kommunen kraftig, noe som førte til mangel på boliger. I 1946 ble Nøtterøy Boligbyggelag etablert, og det ytra i 1960 ønske om et stort antall nye tomter på øya. Dette førte til at kommunen på en pressekonferanse 23. august 1963 la fram et reguleringsprosjekt som skulle bli det mest omfattende i Nøtterøys historie. I denne planen fikk det nye området navnet Vestskogen, og om lag 2000 mål skog skulle gjøres om til boligområde. Prosjektet hadde to forutsetninger, som begge kom på plass: det måtte bygges et kloakkrenseanlegg nede ved sjøen på Tørkopp, og Munkerekka og Hella måtte bindes sammen, med det som ble hetende Amundrødveien.
Mordet på Benazir Bhutto
Mordet på Benazir Bhutto, tidligere pakistansk statsminister og leder for opposisjonspartiet Pakistans folkeparti, fant sted 27. desember 2007, da en eller to attentatmenn åpnet ild og detonerte en selvmordsbombe idet Bhutto forlot et valgmøte i Rawalpindi.
Drapsforsøket i Karachi 18. oktober 2007
Benazir Bhutto var også tidligere blitt utsatt for attentat. Den 18. oktober 2007 kom hun uskadet fra et angrep i Karachi som tok livet av 136 mennesker og såret mange hundre flere. To kraftige eksplosjoner fant sted rett etter at hun hadde ankommet med fly til og forlatt Jinnah internasjonale lufthavn. Det ble fastslått at det dreide seg om selvmordsangrep, der en selvmordsbomber først kastet en liten håndgranat inn i den folkemengden rundt bussen Bhutto var i, før han tyve sekunder senere sprengte seg selv i luften like ved bussen.
Drapet i Rawalpindi 27. desember 2007
27. desember 2007 deltok Bhutto i et valgmøte i Rawalpindi. Her talte hun til titusenvis av fremmøtte tilhengere av Pakistan Peoples Party, før hun forlot podiet og steg inn i den pansrede bilen som ventet på henne utenfor hovedinngangen. Angrepet skjedde da hun forlot møtet i en bil. Minst en angriper avfyrte 3 skudd, 2 av disse rettet mot Bhutto da hun stod oppreist i takluken på sin pansrede bil. Sekunder etterpå detonerte en bombe i nærheten av bilen, sannsynligvis en selvmordsbomber.
Vestskogen
Historie
To store veier som ifølge den opprinnelige disposisjonsplanen skulle forbinde Vestskogen med Kirkeveien, ble aldri satt ut i livet. Den ene skulle gå fra Labakken via den nåværende Nyhusveien, mens den andre skulle bygges like vest for Prestrud og komme ut på Amundrødveien omtrent der Hellalia ligger i dag. Det at disse ikke ble bygd, gjorde at en mye større del av Prestegårdsskogen ble spart enn det som var planen. Andre elementer som aldri ble anlagt, var blant annet en rekke spesialforretninger i høyblokka, som opprinnelig skulle være et sjuetasjers hybelhus, minst seks barnehager mellom høyblokka og skolen, samt en undergang under Kjernåsveien.
Mordet på Benazir Bhutto
Drapet i Rawalpindi 27. desember 2007
Bhutto ble etter angrepet fraktet rett til sykehuset Rawalpindi General Hospital med kritiske skader og kort tid etter kom meldingen om at den tidligere pakistanske statsministeren var død. Wasif Ali Khan, som er medlem i Bhuttos parti, var til stede på sykehuset da Bhutto døde og kunne fortelle at Bhutto gikk bort klokken 18.16 lokal tid (14.16 norsk tid).
Uklarhet om dødsårsaken
Det er per 29. desember 2007 uklart hva som drepte Bhutto. På kvelden 27. desember ble det meldt at hun hadde blitt skutt i nakken og brystet idet hun satte seg inn i en bil, men dagen etter drapet meldte innenriksdepartementet i Pakistan at Bhutto ikke ble drept av et skudd, men av et kraniebrudd etter at hun slo hodet i et håndtak på soltaket til bilen da hun dukket for skuddene. Bhuttos nærmeste medarbeidere avviste denne forklaringen som «løgn», og fastholdt at Bhutto ble truffet av to kuler. Andre meldinger fra regjeringen meldte at Bhutto var blitt drept av fragmenter fra bombeeksplosjonen, mens en lege meldte at hun hadde et stort sår på den ene siden av hodet. En av Bhuttos egne hjelpere stod frem og sa at hun hadde sett et kulehull i Bhuttos hode da hun vasket liket i forkant av begravelsen.
Vestskogen
Historie
Labakken, som befinner seg rett øst for senteret, ble bebygd noe seinere. De fire første familiene flytta inn i 1972, og to år etter var første del av stedet ferdigbygd. Der etablerte også Steinerskolen seg i 1979. Øst for denne åpna det i 1988 et medisinsk senter. I de påfølgende tiåra var det en del utbygging rundt sentrum av Vestskogen, og i tillegg ble det anlagt en helt ny vei sør for blomsterveiene på grensen mot Hella, som fikk navnet Hellalia.
.va
.va er Vatikanstatens nasjonale toppnivådomene (ccTLD) for internett. Det administreres av Internettkontoret til Den hellige stol.
Mordet på Benazir Bhutto
Uklarhet om dødsårsaken
Hun ble fraktet til sykehuset etter en lang stund. Ruten til bilen ble endret av en av partiet til Benazir. Og da måtte de gå rundt hele Islamabad for å komme seg til sykehuset. Og i veien ble hjulet punktert og deretter måtte de hente en ny bil som to
Vestskogen
Demografi
Poststedet Vestskogen hadde 3029 innbyggere i 2012. Hos Statistisk sentralbyrå dekkes Vestskogen hovedsakelig av tre statistiske grunnkretser (som ikke stemmer overens med kommunens områdeplan): Vestskogen, Vestskogen sentrum og Labakken. De har henholdsvis 1462, 365 og 940 innbyggere (2014), hvilket gir til sammen 2767.
.va
De eneste offentlig kjente .va-domenene er:
Andre Mosebok
Gud kaller Moses til å føre sitt folk, israelittene, ut av Egypt. Faraoen i Egypt vil ikke la folket reise, men da Gud lar en rekke landeplager ramme Egypt, kan Moses lede sitt folk ut, og redde dem fra faraos hær ved Rødehavsunderet hvor han deler havet så folket kan krysse det tørrlagte elveleiet. Etter at israelittene har unnsluppet Egypt, åpenbarer Gud seg for Moses på Sinaifjellet og gir ham de ti bud.
.va
.va-domener kan ikke registreres av offentligheten.
Mordet på Benazir Bhutto
Uklarhet om dødsårsaken
Ifølge meldinger som kom to dager etter drapet ble det ikke utført noen formell rettslig obduksjon av Bhutto før hun ble begravet, kun en utvendig undersøkelse og røntgen. Årsaken var at politiet ikke krevde en obduksjon, og at Bhuttos mann ikke ga tillatelse til det.
.va
Navn- og email-servere innen .va-navnerommet inkluderer john.vatican.va (DNS og email), michael.vatican.va (DNS), paul.vatican.va (email), lists.vatican.va (email) og vatiradio.va (email).
Andre Mosebok
I Sverige ble Andre Mosebok trykt som appendiks til den svenske landsloven i 1608 og brukt som svensk straffelov. I Christian 5.s danske og norske lov fra 1683 og 1687 var sjette bok (straffelovene) ordnet etter de ti bud.
.va
Pussig nok er noen av DNS-serverne til Vatikanet oppkalt etter egyptiske guder, slik som:
Eksterne lenker
Toppdomän
Vestskogen
Demografi
I 1964 hadde Nøtterøy kommune om lag 14 200 innbyggere, samtidig som Vestskogen-området var nesten ubebodd. I løpet av de neste 50 åra, fram til 2014, økte kommunens innbyggertall til rundt 21 200, og Vestskogen sto dermed for nesten halvparten av denne økninga. Per 2014 hadde 190 norske kommuner færre innbyggere enn Vestskogen.
Mordet på Benazir Bhutto
Uklarhet om dødsårsaken
Detaljene i forbindelse med den medinsinske behandlingen av Bhutto ble kjent noen dager etter attentatet. Rapporten forteller at Bhutto hverken hadde puls eller åndedrett da hun ankom sykehuset. Blod kom fra et sår på høyre side av hodet, fra begge ørene og høyre nesebor, og hvitt materie som ble antatt å være hjernemasse var synlig. Klærne hennes var gjennomvåte av blod. I 41 minutter forsøkte legene å gjenopplive Bhutto før de erklærte henne død. Såret i hodet ble målt til 3 x 5 cm. Det var ingen andre synlige sår. Legene kjente ingen fremmede objekter i såret, selv om det ikke ble nærmere undersøkt. Rapporten ble underskrevet av 7 leger.
På grunn av uklarhetene rundt Bhuttos død ga pakistanske myndigheter dagen etter begravelsen tillatelse til å åpne graven for videre undersøkelser dersom Bhuttos parti og familie ønsket det. Bhuttos ektemann, Asif Ali Zardari, ville ikke dette da han ikke hadde tiltro til at pakistanske myndigheter ville håndtere en obduksjon riktig.
1. januar 2008 trakk pakistanske myndigheter tilbake forklaringen om at Bhutto skulle dødd da hun traff soltaket. Departementet ønsket å vente på rettsmedisinske analyser fra leger som behandlet henne ved et sykehus i Rawalpindi.
Vestskogen
Veier
Følgende veier har Vestskogen som poststed:
Mordet på Benazir Bhutto
Uklarhet om dødsårsaken
Etterforskere fra Scotland Yard konkluderte etter sin gjennomgang at Bhutto døde av selve eksplosjonen, ikke skuddene.
Narumi Takahashi
Narumi Takahashi (født 15. januar 1992) er en japansk kunstløper. Hun representerte landet sitt under Vinter-OL 2014 i Sotsji, der hun ble nummer 18 i parløp.